OzLabs/hebrew-wiki-articles huggingface dataset:
עין חרצית

עין חרצית הוא מעיין קטן במורדות יבנאל במזרח הגליל התחתון, הנמצא מעל המושבה הוותיקה יבנאל<ref name=":0"></ref>.הנובע במתלול היורד מרמת יבנאל לבקעת יבנאל מצפון מערב לראשו של נחל חרצית.

מי המעיין עין חרצית נובעים במורדות הצפוניים של רמת יבנאל<ref name=":1"></ref>, ונאגרים בבריכה ריבועית שדפנותיה בנויות אבני בזלת.<ref name=":2"></ref> הבריכה מרובעת, בגודל 4 מטרים רבועיים ובעומק 1.5 מטרים.<ref></ref>בבריכה שוחים דגי זהב.

== מקור השם ==
שמו של המעיין ניתן לו על שם נחל חרצית שהמעיין נמצא לראשו, ועל שום החרציות הרבות הגדלות בסביבתו<ref name=":0" /> בתקופת האביב. בערבית שמו הוא עין אל-חג'ל (عين الحجل)שפירושו מעיין החוגלה.<ref name=":1" />

== צמחייה ==
באזור סביב המעיין גדלים צמחי מים כגון סמר חד, טיון דביק, פטל ונענע משובלת. ליד המעיין צומחים גם עצי שזיף.<ref name=":2" />

== היסטוריה ==
יבניאל הוקמה בשנת תרס"א ב-1901. ישנם המאמינים שכאשר רבי נחמן מברסלב ביקר בארץ ישראל באזור בטבריה והכנרת בשנת 1798, הוא הצביע לכיון יבניאל, שאז לא הייתה קיימת, ואמר: "איזה פינת גן עדן, מים זורמים, ושמש מחייכת". בעקבות כך, הגיעו ליבניאל קהילה גדולה של חסידי ברסלב בראשות רבם מוהר"ש.

== הגעה למקום ==
המעיין נמצא מעל בית העלמין ביבנאל, לאחר ההגעה לבית העלמין, ניתן להחנות את האוטו ומשם לעלות בשביל עפר כ-450 מטרים עד ההגעה למעיין.<ref name=":0" />

== הערות שוליים ==

קטגוריה:יבנאל
קטגוריה:הגליל: מעיינות
הר חבקוק

הר חבקוק הוא הר בגליל התחתון המזרחי באזור כנרת והעמקים. גובהו 194.6 מטרים<ref name=":0" />. ההר שוכן כ-2 קילומטרים צפונית לחוקוק ולעין חבקוק, על ההר פזורים מתקנים חקלאיים ושרידי ביצור מהתקופה הרומית, כמו כן למרגלות ההר נמצא קברו של הנביא חבקוק<ref name=":0"></ref><ref></ref>

== מקור השם ==
הר חבקוק קרוי על שם הנביא חבקוק, חבקוק היה אחד מנביאי המקרא, מתקופת הבית הראשון. על פי מסורות מסוימות ניתן להסיק שחבקוק פעל בימי מנשה המלך.

== היסטוריה ==
הר חבקוק שימש בתקופת המנדט הבריטי כנקודת מדידה במיפוי הבריטי של ארץ ישראל.<ref name=":0" /> במאה ה-20 הר חבקוק הפך לאחד מסמלי המאבק והקרבות בישראל, כאשר שחרורו במלחמת העצמאות בשנת 1948 הביא לשחרור הכפרים היהודיים בסביבה. מאז הר חבקוק הפך למוקד תיירותי ותרבותי חשוב בישראל, שבו מתקיימים אירועים תרבותיים, טקסים דתיים, ופעילויות טיול רבות.<ref name=":0" />
== מערת חבקוק ==
מערת חבקוק נחצבה במדרון הדרומי-מערבי של הר חבקוק, ממזרח לכביש 65 ולקבר חבקוק. המערה תועדה לראשונה בסקר שנערך בשנת 2009 לקראת הרחבת כביש 65.

במדרון ההר לרגלי המערה נמצאה חורבת חוקוק הסמוכה למערת חוקוק, באזורים שממזרח, מדרום ובעיקר מצפון לחורבה שכן יישוב גדול בתקופות הרומית והביזנטית.<ref></ref>

== מסלולי ההר ==
המסלול מתחיל ממצודת חוקוק, משם מתקדמים צפונה בדרך המובילה למצפה צ'רה, מעט לפני המצפה פונים צפונה לעבר שער בקר ומשם אל מכלאת הבקר, מהמכלאה הדרך ממשיכה לכיוון בריכת המים מבטון, שהיא חלק ממערכת מי השתייה של חוקוק. מהבריכה מעפילים לראש הר חבקוק, המקום התיירותי העיקרי בהר חבקוק הוא מסמר הפלדה ששימש כנקודת מדידה (נקודת טריג) במיפוי הבריטי של ארץ ישראל.<ref name=":0" />

== הנוף מההר ==
מפסגת ההר ניתן לראות מצפון את צפת, הר מצפה הימים ונחל עמוד, ממזרח את רמת הגולן, בקעת גינוסר, עמק הירדן והכנרת ומדרום את מצוק הארבל, טבריה והר השולחן של קרני חיטין.<ref name=":0" />

== צמחייה באזור ==
בין אזור חוקוק לקבר חבקוק זוהה גיאופריט נמוך<ref name=":1"></ref> תאנה (Ficus carica), שהיא אחת משבעת המינים של ארץ ישראל. ישנם גם עצים היסטוריים אחרים כמו האלון העתיק בקיבוץ צובה, והאלה האטלנטית (Quercus atlantica)<ref name=":1" /><ref></ref><ref></ref>

== החיות בהר חבקוק ==
באזור החולה ליד הר חבקוק יש מגוון רחב של עופות ובעלי חיים אחרים כגון: תן זהוב, חזיר בר, ונמייה בנוסף לכך נמצאו מינים שונים של עטלפים ושל יונקים שחיים באזור.

== הערות שוליים ==

קטגוריה:הגליל התחתון: הרים
יער כברי

יער כברי הנקרא על שם קיבוץ כברי (כבריתא לפי התלמוד) נמצא באזור הגליל המערבי.<ref></ref>הוא מתחיל מ-גוש הרי מירון מערבה ועד למישור חוף הגליל,<ref name=":0"></ref> היער שוכן בשני צידי כביש צומת כברי-מעלות (כביש 89), בגובה של עד 250 מטר מעל פני הים. המקום כולל בתוכו מגוון מקומות: עין געתון, גבעת המשוריין, גן יערני-ארכאולוגי קק"ל, נחל געתון, עין אשחר, ועין מרב<ref name=":0" />

בתוך היער נמצא חניון השיירה שבו יש שולחנות, מים לשתייה, אנדרטה לזכר שיירת יחיעם, חניון משתלת כברי, וחניון שולמן מול הכניסה ליחיעם, שבו מצפור ושלד של משוריין שהיה בשיירת יחיעם. לחניונים אילו ניתן להגיע מכיוון נהריה.<ref></ref>

== צמחייה ==
ביער כברי יש בעיקר עצי מחט, עצי ברוש, עצי בוסתן, עצי תאנה, תות, שקד, עצי כליל החורש, אלון מצוי וחרוב. ביער יש חורשים טבעיים, יערות נטועים, נחלים ומעיינות.<ref name=":0" /><ref name=":1" />

== שיירת יחיעם ==

שיירת יחיעם יצאה במלחמת העצמאות, 27 במרץ 1948, להביא אספקה מנהריה לקיבוץ יחיעם. בדרך למטרה שלהם, הם נתקלו בכנופיות ואירועים אלימים שנוצרו על ידי הכוח הערבי, סמוך לכברי. בעקבות האירועים והכנופיות, 47 מאנשי השיירת נהרגו, התושבים אשר גרו בגליל המערבי ראו את כל האירועים אך לא היה להם ניתן לסייע.

לשם האירוע הקשה הוקמה אנדרטה ביער כברי. האנדרטה הוקמה ב-1969 על ידי חיליק ערד, שאחיו משה פלוצר היה בין נופלי השיירה. באנדרטה ניתן למצוא שלטים המתארים את הקרב וגם מידע כללי על המקום. בנוסף, ניתן למצוא קיר זיכרון העשוי מבטון מפוסל, ולצד המסלול נמצאים שרידי חמישה כלי רכב משוריינים הנמצאים באותו מקום בו נפלו.<ref></ref>

== מסלול בגבעת המשוריין ==
מסלול פשוט שאורכו 700 מטרים והוא מסלול מעגלי. המסלול מתחיל מחניון שהציבה קק"ל למרגלות ערבה. במסלול ניתן לפגוש גבעת מערבה, שוחות שחופרו על ידי לוחמי הפלמ"ח בימי מלחמת העצמאות, חפירות בגבעת הטרשים והרבה צמחייה.<ref name=":0" />

== הערות שוליים ==

קטגוריה:הגליל המערבי
קטגוריה:ישראל: יערות
בריכת צפירה

בריכת הצפירה נמצאת בחלקו העליון של נחל צאלים, באזור מדבר יהודה וים המלח.<ref></ref><ref></ref> בריכת הצפירה היא גב מים עמוק, המוקף צוקים כאשר חלקו הקדמי פתוח ויוצר מפל בגובה 100 מטרים, הנשפך אל נחל צאלים. בחורף הבריכה מתמלאת במים לאחר השיטפונות,<ref></ref> וכמו כן הבריכה מלאה במים רוב ימות השנה.<ref></ref> ברכת הצפירה נמצאת בנ"צ 1763.0829. הגישה לנחל מבקעת קנאים.<ref></ref>

== מקור השם ==
תרגום המילה צפירה הוא תרגום המילה הערבית זפירה (بركة صَفّيرَة, בעברית: תלך תבוא), הכינוי שהבדואים נתנו לבריכה שאליה היו צריכים ללכת הלוך ושוב כדיי לשאוב מים לשיירות הגמלים שחנו בחניון הלילה של שיירות הסוחרים שחנו בקרבת מקום.<ref></ref>

בריכת הצפירה זהו גב גדול שקיבל בטעות את שמו שפירושו "עלות השחר". בריכת צפירה המקורית הייתה בריכה גדולה עם דופן מבטון הממוקמת מערבה מהגב הגדול. שמה הערבי – אֶ-זוּפֵיירֶה (بركة صَفّيرَة, בעברית: המטונפת) – הוענק לה בגלל הסחף שהיה נגרף אליה בשיטפון הראשון של החורף. עם הזמן הרסו השיטפונות באזור את הבטון, ושמה של הבריכה נדד מזרחה, אל הבריכה הנוכחית.<ref></ref>

== מסלול לבריכת הצפירה ==
תחילת המסלול הוא בחניון הלילה של בריכת צפירה (מסלול הלוך וחזור), הנמצא בסמוך לכפר הנוקדים והעיר ערד. אורך המסלול הוא 1.3 ק"מ עד הבריכה, המסלול כ-3.5 ק"מ. בחניון הלילה יש אפשרות לינה, במקום אין חשמל ומים, הכניסה מותרת ללא תשלום או הגבלת זמן. מהחניון מתחילים ללכת לפי סימון השבילים הירוקים, לאחר זמן מה מתאחד השביל עם הדרך הרחבה המסומנת בשחור על השבילים. במהלך המסלול קיימת תצפית פתוחה על נוף נחל צאלים.<ref></ref><ref></ref>

== בעלי חיים ==
בעלי החיים האופיינים בקרבת בריכת הצפירה: יונקים: יעלים, שפני סלע, מכרסם קוצן זהוב. עופות: מיני סלעית, קורא, טריסטרמית, שחור זנב, עופות דורסים כמו נשרים, עקב עיטי ובז מדברי ועוד.

== צמחייה ==
מרבית מהצמחים נמצאים במפנה הצפוני המוצל, ביניהם שיחי רותם המדבר, מלוח, מרווה ריחנית וזוגן השיח, חצבים וקקטוסים.

== נקודות עניין ==
* בריכות נעמה וצפירה ותצפיות נוף מעולות על נחל צאלים
* הר קנאים ועין נמר
* דרום מדבר יהודה

== מסלולי טיול באזור בריכת הצפירה ==
* תצפית מואב וגורני
* בריכת צפירה
* מרפסת תצפית שלוש המפלים בנחל צאלים
* הזריחה במצדה ממסלול הסוללה
* הר הקנאים ותצפיות ים המלח
* צוק תמרור
* נחל עין בוקק
* נחל ומיצד תמר
* תל ערד
* שביל ישראל שעובר לא רחוק<ref></ref>

== הערות שוליים ==

צפירה
קטגוריה:מדבר יהודה
מפל רסיסים

מפל רסיסים,הוא מפל גדול בערוצו של נחל סער, הוא ממוקם ברמת הגולן. מיקומו של המפל בשמורת הטבע "נחל סער".<ref></ref> תחילתו של המפל :גשר הידידות (קרוב לכביש 99). סופו של המפל במפגש הכבישים 989,ו-99 ליד גשר סער.<ref name=":0"></ref> מפל רסיסים מכונה בערבית "שלל אל מוברה " (شلّال المُبرة/ اٌلموبرة), ויש המכנים אותו גם "ואדי חשבה" (وَادِي خَشَـبـة).<ref></ref> גובהו של הנחל כ-23 מטרים.<ref name=":0" /> המפל אינו זורם כל השנה, אלא רק בעונת החורף והאביב.

== מקור השם ==
המפל נקרא בעברית מפל רסיסים בגלל נפילת המים בכוח עצום והתנפצות המים לרסיסים על פני הסלעים.<ref name=":1"></ref>

== המפל הנעלם ==
בשנת 2011 קבוצת מטיילים, אשר הגיעה למפל רסיסים הופתעה לגלות שקיר המפל יבש ואין זרימה, רק בריכה, אך יוצאים מים מתחתית המפל, סלע גיר קשה יורד בזווית לסלע בזלת ובין שני הסלעים נובעים מים ונחל חדש נוצר.

לתופעה זו יש שני הסברים: רעידת אדמה או מים אשר נכנסו לשכבה פוסילית תת-קרקעית וחילחלו בין הגיר לבזלת.<ref></ref>

== היסטוריה ==
תחילותו של המפל הוא גשר הידידות, הגשר נקרא כך מכיוון שלאחר שפוצץ במלחמת יום הכיפורים על ידי הסורים, במטרה לעקב את כוחות צה"ל, החליטה המדינה לשקם את הגשר בשביל לחזק את הקשר והאמון עם התושבים הדרוזים במדינה ולכן נקרא הגשר " גשר הידידות ".<ref name=":0" />

מימין לגשר הידידות נמצאות טחנות קמח עתיקות, שפעלו עד השנה 1969 מכוח מי הנחל, הטחנות נהרסו בשיטפון ומאז הן לא בפעילות.<ref name=":1" />

== הצמחייה ובעלי החיים באזור הנחל ==
הצמחייה המצויה באזור המפל (אזור רמת הגולן) הם צמחים כמו: אלון מצוי, אלון התולע אלה ארצישראלית ניתן למצוא באזור גם:שזיף הדוב, אגס סורי ולבנה רפואי. כמו כן, יש שם גם שפע של צמחים כמורקפת יוונית, כלניות ואת שני מיני שיחי השיזף.

באזור זה יש גם מגוון בעלי חיים כמו: זאבים, צבועים, נמיות, חתולי הבר, שועל מצוי, סמור, גירית, חזיר הבר, שפן הסלעים הסורי ומיני מכרסמים. כמו כן מיני עופות מעולם העופות של הגולן העשיר ביותר.<ref></ref>

== הערות שוליים ==

קטגוריה:רמת הגולן
קטגוריה:ישראל: מפלי מים
הר סהרונים

הר סהרונים הוא רכס צר באזור הר הנגב שנמצא במזרח מכתש רמון, ההר מתנשא עד לגובה 576 מטר<ref name=":0"></ref>, הוא חלק מ"הקיר" הדרומי של מכתש רמון<ref></ref>. מפסגת הר סהרונים יש תצפית אל מכתש רמון, קניון נחל נקרות ורכסי ההרים שבמזרח<ref name=":0" />. הוא אתר טיולים וטיפוס מוביל באזור, עם מסלולי טיול מסוימים שמגיעים לראשית ההר ולנקודות תצפית.

== מקור השם ==
השם עין סהרונים נובע מצמח סהרון הגדל באזור. מצד סהרונים (מכונה גם חאן סהרונים, מצד מחלת, קסר אלעין או חאן שער רמון) הוא מצודה נבטית על דרך הבשמים, בלב מכתש רמון, הקרויה על שם צמח סהרון משתלשל שגדל לידו.

== מיקום גאוגרפי ומידע גאוגרפי ==
ההר סמוך לים המלח, מזרח מכתש רמון, גובה מהנקודה הכי גבוהה של ההר הוא 576 מטר, גובהו מעל פני הים הוא 1040 מטר אורך המסלול הוא 6.5 ק"מ, חניון לילה נמצא בנחל גוונים, חניון סהרונים המהווה את נקודת ההתחלה של המסלול, חניון יום עין סהרונים מהווה את נקודת הסיום של המסלול.

== גיאומורפולוגיה ==
רצפת ההר מלאת אבנים, אדמה קשה ואדמה אבקית. "כרבולות" של זיקים, מצלעות, מצוקים עמוקים וצורות מופלאות של סלעים בחציריו הערוכים כמו צוקים, סולמות ואריחים<ref></ref>.

== היסטוריה וארכאולוגיה ==
באתר יש ממצאים ארכאולוגיים רבים. על שפת המכתש מוצגות כתריסר יצירות שפוסלו במקום בשנים 1986-1988 מעשה ידי פסלים מהארץ ומחוצה לה<ref></ref> הר סהרונים ועין סהרונים שימשו כנקודת מעבר חשובה בדרך הבשמים הנבטית. חאן סהרונים היה פונדק דרכים ששימש כתחנת לילה עבור שיירות הגמלים שנעו בדרך זו, מעבירות סחורות רבות כמו מור ולבונה מהעיר פטרה לנמל עזה. המבנה שוחזר בחלקו ועבר טיפולי שימור ארכאולוגיים.

== צמחייה ==
הר סהרונים ידוע בצמחייתו הייחודית והמגוונת. בשל גובהו ותנאי האקלים הקשים, הר סהרונים מאפשר חיים למגוון רחב של צמחים שאינם נפוצים באזור. כמה מהם יכולים להראות אקזוטיים בגלל הצורה או הצבע שלהם. בין הצמחים המפורסמים שניתן למצוא בהר סהרונים נמנים פרחי קטיפה, צמח הלוטוס וצמחי יער כמו תמרים וסנטה הצמחים הללו מוסיפים צבע וחיים לנוף המדברי והם חלק מהמגוון הביולוגי הייחודי של הר סהרונים. גם בהר ובאזור מכתש רמון הצמח הבולט באזור הוא צמח הסהרון המשולשל, שקיבל את שמו בשל צורתו המשולשת הייחודית<ref></ref>.

== בעלי חיים ייחודיים ==
הר סהרונים ועין סהרונים הם מקום במכתש רמון שמציע מגוון רחב של בעלי חיים ייחודיים. עין סהרונים, המעיין היחיד במכתש, משמש מקור מים לבעלי חיים רבים ומגוונים. כמה מבעלי החיים שניתן למצוא באזור הם הפרא, יעלים, חמורי בר ומגוון ציפורים.

== הערות שוליים ==

קטגוריה:מכתש רמון
קטגוריה:הנגב: הרים
נחל שגור

נחל שגור (בערבית: وادِي الشَّاغور; בתעתיק לעברית: ואדי א-שועור), הנמצא באזור בקעת בית כרם, ומכונה גם נחל גמל, הוא נחל אכזב הנמצא בגבול בין הגליל העליון לתחתון והוא יובל של נחל חילזון. אורכו של הנחל כ-9 קילומטרים. המסלול מתאפיין בצורה מעגלית ובצמחיית חורש ים תיכוני: לבנה רפואי, אלון מצוי, אדר סורי ועוד צמחים מטפסים.

== זיהום נחל שגור ==
נחל שגור המנקז את הבקעה לנחל חלזון מזוהם בשנים האחרונות באופן רציף כתוצאה מהביוב הזורם מהכפרים דיר אל-אסד, בענה ומג'ד אל-כרום. משנת 1995 זורם הביוב אל השטח הפתוח ומשם מתנקז אל הנחל. זרימת הביוב הופכת את הנחל למפגע תברואתי. כמו כן היא מפגע סביבתי, משום שהביוב מחלחל לאדמה ומזהם את מי האקוויפר. נוסף על כך הזיהום מונע ממטיילים לטייל בקניון נחל שגור<ref></ref>

== פריחה בנחל שגור ==
בחודשי החורף ובתחילת האביב יש פריחה של צמחים רבים בשטחי הקניון כדוגמת: רקפות לבנות, כלניות, סחלבים, חרציות עטורות לבנה רפואי אלון מצוי אדר סורי ועוד צמחים מטפסים.

== בעלי חיים בנחל שגור ==
בעלי החיים המצויים באזור הנחל: שפני סלע ועופות דורסים.

== הערות שוליים ==

קטגוריה:הגליל העליון: נחלים
קטגוריה:הגליל התחתון: נחלים
הר תמנע

הר תמנע (בערבית: جَبَل تمنَع) נמצא בהרי אילת, בדרום הערבה כ-1.5 ק"מ מהכניסה לפארק תמנע.<ref name=":0"></ref>

== גאוגרפיה ==
גובהו 453 מטרים מתחת לפני הים. ההר ממוקם במרכז בקעת תמנע ומורכב מסלעי יסוד, כדוגמת גרניט, שהתגבשו מהמגמה בעומק קרומו של כדור הארץ.<ref name=":0" /><ref name=":1"></ref> ניתן לראות מפסגת ההר את בקעת תמנע, צוקי תמנע, הערבה, הרי אילת, הרי אדום, ראש מפרץ אילת, מעלה מילחן, הר ברך, הר ארגמן וחולות סמר.<ref></ref>

נופו של הר תמנע בצורת מספר מדרונות תלולים וקווי רכס המשווים לו מראה של שיני מסור.<ref name=":2"></ref> על פסגת הר תמנע מעל אבני החול ניתן למצוא דולומיט חולי, ופצלים. מעל סלעי היסוד בהר ישנן שכבות של סלעי משקע.<ref name=":1" /> סלעי המשקע הימיים הם גיר דולומיט, קירטון, צור, חוור, חרסית ופצלים.<ref></ref>

הר תמנע הוא בצורת טרפז סימטרי, הנראה כטבלה אופקית רחבה ונוקשה של אבן חול מתקופת הקמבריום.<ref name=":0" />

== מסלול הטיול ==
הר תמנע משולב עם אתרי טיול אחרים בשביל הטיולים הלאומי בישראל ושמו שביל ישראל.<ref name=":3"></ref> אורך המסלול משתרע ל-6 ק"מ והוא מתאפיין כקו ארוך.<ref name=":3" /> משך המסלול מתחיל מהכניסה לפארק תמנע, כעבור עשרות מטרים ניתן למצוא את "נחל אלכסון".<ref name=":3" /> שמו של הנחל ניתן בשל נקודת ההתחלה של הצפייה בהר, שביל ישראל עולה בדרך עפר, מכיוון דרום מערב, על ידי חציית אלכסון של גוש ההר.<ref name=":3" />

== היווצרות הר תמנע ==
הפעילות שגרמה להיווצרותם של סלעי היסוד בהר, החלה את התרחשותה בעידן הפרה קמבריום, לפני יותר מ-530 מיליון שנה.<ref name=":1" /> פסגת הר תמנע מכונה גם "המזבח הקמברי" בשל פסגתו השטוחה דמוית המזבח של ההר שמורכבת מסלע חול דולומיטית.

לפני שבעים מיליון שנה פסגת הר תמנע החלה להתרומם, עקב כך נגרם קימוט בהר.<ref name=":4"></ref> שכבות הגיר שהסתירו את כיפות ההר נסדקו, דרך סדקים אלו, מי הגשמים חדרו ושכבות אבן החול שמתחת לגיר נסחפו.<ref name=":4" /> כאשר אבני החול העתיקות נסחפו, אבני חול אדומות דקות גרגר הצטברו<ref name=":2" /> וכך נוצר מצוק בחלקו הדרומי של ההר.

== החי והצומח ==
החי השוכן בהר תמנע ובקרבתו: ישימונית תמנע, היא שממית סולטרית, אשר מצויה בכתמי חולות בערבה ובנחל תמנע שבאזור הר תמנע.<ref></ref><ref></ref> הצמחים הנפוצים בהר הם: פורקסיאלה שבירה והקוץ ריסן.

== הערות שוליים ==

קטגוריה:הרי אילת
נחל פרסה

נחל פרסה הוא נחל אכזב בדרום מדבר יהודה, שמקורו ברכס חצרה ושפכו בערבה, ליד ים המלח. אורכו כ-17 קילומטרים, והוא ידוע בעיקר בגלל המפל הענק שנמצא בחלקו העליון, והקניון היפה שנחרט בחלקו התחתון.<ref name=":0"></ref>

== שם הנחל ==
מקור שמו של נחל פרסה הינו בערבית: “وادي الفارس” (וָאָדִי פֶּרֶס), שמשמעותו מרבד, מזרן או מיטה. הכוונה לשטח שטוח ונמוך, והערבים שכינו כך את הנחל התכוונו לעמק מישורי סגור, הנמצא מצפון לגבי פרסה, ומתאים לרעיית גמלים<ref name=":1"></ref>

== צמחיית הנחל ==
צמחי הגדות בנחל פרסה הם מגוונים ומרהיבים. בטיול בחלקו התחתון של נחל פרסה, תוכל לפגוש את הטוב ביותר של צפון הנגב וצפון הערבה. המסלול, עובר לאורך נחל פרסה ומוביל אל מגוון נקודות קסומות. גבי פרס, המתגלים במלוא תפארתם לאחר הגשמים, וקוביות ענק, מוסיפים קסם לטיול.<ref name=":1" />

== מפל הפרסה ==
מפל פרסה הוא אחד מהאתרים המרהיבים בנחל פרסה, הנמצא בדרום מדבר יהודה. הנחל פרסה מציע חוויה טבעית מרהיבה, והמפל הוא חלק ממסלולי הטיול המגוונים באזור. הנה כמה פרטים נוספים על מפל פרסה:

מפל פרסה הוא מקום מרהיב שבו המים זורמים מסלע ענק בצורת פרסה. בזמן שיטפונות, המפל מתמלא במים ומציע תצפית מרהיבה.

מסלולי הטיול בנחל פרסה מציעים חוויות טבע מגוונות. ניתן לבחור במסלול סנפלינג בנחל התחתון, שמאפשר פגישה עם הטבע המרהיב של צפון הנגב וצפון הערבה<ref name=":1" />

== הערות שוליים ==

קטגוריה:מדבר יהודה: נחלים
הר פקיעין

הר פקיעין נמצא על רכס במרכז הגליל העליון שמעל שלושת הכפרים הדרוזים חורפיש, בית ג'ן ופקיעין<ref name=":0"></ref><ref name=":1"></ref>. גובהו של הר פקיעין הוא 886 מטרים.

== היסטוריה ==
ניתן למצוא שרידי ישוב מהתקופה הביזנטית בהר פקיעין<ref name=":0" />. התקופה הביזנטית היא תקופה בתולדות ארץ ישראל בין השנים 324 ו-638, בתקופה זו נשלטה הארץ על ידי האימפריה הביזנטית.

== שמות ההר ==
שמו הערבי של ההר הוא ג"בל רח"אסון<ref name=":1" />.שמו העברי של ההר הוא הר פקיעין. מקור השם הוא במילה הטורקית בהצ'ה שבתרגום לעברית זה גן. יש המכנים את הר פקיעין "ארץ המערות" עקב מערות רבות שפזורות בהר.<ref name=":1" />

== גאוגרפיה ==
בחלקו העליון של ההר מצויים מאות "הוטות". הוטה הוא תוצר של המסה אשר במהלכו מחלחלים מים בסדקי הסלע של ההר והורסים אותו באיטיות. עם השנים הסדק קורס ונוצר בור בחלק העליון של ההר. כתוצאה מתהליך זה נוצרה מערה ארוכה וצרה בעומק של עשרות ואף מאות מטרים מתחת לפני הקרקע. התופעה נפוצה בעיקר בסביבת הר מירון והר פקיעין, נמצאו בהרים אלה מעל כ-200 הוטות<ref name=":0" />. בהר פקיעין ישנם כ-245 מערות.<ref></ref>

== מסלול ==
המסלול מתחיל מבית גאן או פקיעין והסיום בחורפיש.<ref name=":0" /> אורכו המלא של מסלול ההר הוא כ-15 קילומטר<ref name=":0" />. במשך הליכת המסלול ניתן לראות תצפית לכל שמורת הר מירון. המסלול מורכב משני שבילים. השביל הראשון ממשיך לאורך נחל כזיב, השביל השני ממשיך לטיפוס על מדרון הר פקיעין.

== הערות שוליים ==

קטגוריה:הגליל העליון: הרים
נחל בירנית

נחל בירנית הוא נחל השוכן במערב הגליל העליון, בין נטועה לפסוטה. אורכו כ-6 קילומטר.<ref name=":02"></ref>

== פירוש השם ==
השם בירנית המופיע במקרא פירושו ״מצודה״. נחל בירנית נקרא על שם הר בירנית הסמוך אליו. כמו כן נמצא בסמוך אליו הבסיס בירנית. ובערבית ואדי אל-חמאם (״נחל היונים״) הנחל מתחיל כקילומטר מצפון מערב ליישוב מתת ובהמשך יורד מערבה לכיוון עמק עקרב ומתחבר לנחל שורך.<ref name=":02" />

== הטבע בנחל ==
הטבע בנחל בירנית הוא מסוג חורש ים תיכוני הכולל: אלה ארצישראלית, אלון מצוי, וחרוב מצוי.

== אקלים ==
האקלים המאפיין את הנחל: בחורף גשום וקריר וקיץ חם ויבש.

== שבילים ==
הכניסה לנחל מכביש 899 ומעמק עקרב. מסלול הנחל בדרגת קושי בינונית, רוב המסלול מוצל. בימי מלחמת "חרבות ברזל" ייתכנו הגבלות, בשל הקרבה לגבול לבנון.<ref></ref>

== הערות שוליים ==

קטגוריה:הגליל העליון: נחלים
מתלול צורים

מתלול צורים (בערבית: جرف تسوريم), הוא הר הנמצא באזור הגליל המערבי. שמורת מתלול צורים משתרעת מאזור הר הגמל במערב ועד לשולי גוש הרי מירון במזרח. השמורה משתרעת על שטח כאלף דונם (כמיליון מ"ר).<ref name=":0"></ref> מקור השם בטרשונים הבולטים המעטרים את ראש המתלול. בתחום מתלול צורים נמצאת שמורת מתלול צורים, ששטחה כ-3 קמ"ר.<ref name=":1"></ref>

מתלול צורים מהווה גבול טבעי בין הגליל העליון לתחתון. המצוק המפריד בין שני האזורים, הוא תוצאה של העתק גאולוגי, שגרם להרמתו של גוש הרי מירון ומתלול צורים מעל לבקעת בית כרם.<ref name=":0" /> ישנם שני גושים הנמצאים במתלול - הגוש המזרחי המשתרע בין כפר נחף במזרח לכפר דיר אל-אסד במערב, והגוש המערבי המשתרע צפונית לכפרים מג'דל כרום וביענה. במעלה המצוק נחשפים סלעים קדומים מחבורת יהודה, לעומת סלעי חבורת הר הצופים הצעירים יותר שנמצאים במורד המצוק.<ref name=":2"></ref> קו ההעתק נראה בבירור בתחתית המצוק, בין כפר א-ראמה לבין הכפר נחף.<ref name=":0" /> בצלע המצוק נמצא קברו של שייח’ אל ח’דר, ואליו מוביל שביל קדום מהכפר דיר אל-אסד. במצוק נמצאת גם מערת שזור, מערה קרסטית בולטת שמשמשת כמערת רועים.<ref name=":2" />

== היסטוריה ==
בתחילת שנות השמונים, במהלך פיתוח התיישבות בגליל, התנגשו החברה להגנת הטבע והשמורה בנושא סלילת כבישים בלב המתלול. החברה הציעה סלילת כבישים במקום אחר, אך המאבק נכשל והיום הכביש חוצה את השמורה.<ref name=":2" />

רוב המתלול מורכב מסלעי דולומיט מתקופת הקנומן, ובראשו נמצאים סלעי גיר מתקופת הטורון. בחלקו הראשי של המצוק ניתן לראות נוף של טרשונים, שנוצרו כתוצאה מתהליכי המסה בסלעי גיר. במרכז המצוק נמצאת מערת אל-ח’דר, שהיא מקודשת למוסלמים ולדרוזים.<ref name=":1" />

== שמורת מתלול צורים ==
בשמורת מתלול צורים נמצאים מספר אתרים, ביניהם מערת שזור, מערה קרסטית וקבר שייח אל ח'דר<ref name=":2" />, השמורה מהווה מקום מומלץ לטיולים בחורף ובאביב, ומציעה 12 מסלולים שונים למטיילים. השמורה מתאפיינת בסלעי גיר פיסוליים מתצורת בענה.<ref name=":3"></ref>

== הצמחייה בשמורה ==
השמורה מאופיינת בצמחייה דלילה של אלון מצוי ואלה אטלנטית, המשולבת עם צומח עשבוני ים-תיכוני.<ref name=":3" /> המעבר החד והפרש הגבהים של כ-300 מטר בין הבקעה והמצוק משפיעים על הצומח במדרונות התלולים של המצוק, שכן פונים לדרום וחשופים לקרינה ולהתחממות פני הקרקע. תנאים אלה מגבילים את התפתחות הצומח, במקום ניתן למצוא בעיקר עצי חורש ים-תיכוני, עצי חרוב ואלת המסטיק.<ref name=":0" /> השמורה ממוקמת באזור שבו משתרע הגליל העליון, ולכן האקלים בשמורה ים תיכוני.<ref name=":2" />

== קישורים חיצוניים ==
* [https://tiulim.education.gov.il/trips-katalog/mitlol-tzurim/ מתלול צורים], באתר https://tiulim.education.gov.il/
* [https://bkerem.org.il/project/שביל-טיילת-משותף-מתלול-צורים/ שביל טיילת משותף מתלול צורים], באתר https://bkerem.org.il/
* קום התהלך בארץ - עמנואל הראובני (ערך: שמורת מתלול צורים).
* ארץ הצבי והיעל - עוזי פז (ערך: שמורת מתלול צורים).
* [https://www.lametayel.co.il/tips/1mjgl2 מתלול צורים], למטייל בחו"ל

== הערות שוליים ==

קטגוריה:הגליל המערבי
קטגוריה:ישראל: הרים
נחל חנניה

נחל חנניה הוא נחל טבעי באורך כ-6 ק"מ הממוקם על הגבול בין הגליל העליון לגליל התחתון. בימות החורף, עם ירידת הגשמים מתמלא נחל חנניה במים. שמו הערבי של הנחל הוא جدول القارب الشائك ("נחל הסירה הקוצנית") וכן تيار نبات بركان ("נחל צמחי הברקן").<ref name=":0"></ref>

== צמחייה בנחל ==
חלקו העילי של עמק הנחל מכוסה חורש טבעי של עצי אלון מצוי ואלה ארצישראלית, ואילו חלקו התחתון, מכוסה עצי חרוב ושיזף מצוי ושיחי שיזף השיח. בחלקו העילי של הנחל (בנ"צ 1916.2587) נובע מעיין קטן בשם עין שית.<ref name=":0" />

== בעלי חיים בנחל ==
בעלי החיים המצויים בנחל בעיקר חזירי בר, צבי ארץ ישראלי, צבועים, זאבים, תנים, סמורים, נמיות, דרבנים, דלקים, גיריות מצויות, שועלים מצויים, שפני סלע, מיני מכרסמים ומינים אחדים של עטלפים.<ref></ref>

== אוכלוסיית מבקרים ==
המסלול מיועד לקבוצות קטנות, משפחות וזוגות. המסלול מתארך במשך 25–30 דקות לכל כיוון.<ref></ref>

== קישורים חיצוניים ==
* 
* [https://www.maslulim-israel.co.il/tracks/בריכת-עין-שית-בנחל-חנניה/ בריכת עין שית’ בנחל חנניה], מסלולים להתאהב בארץ מחדש
* [https://www.parks.org.il/reserve-park/שמורת-טבע-נחל-עמוד/ שמורת טבע נחל עמוד], רשות הטבע והגנים

== הערות שוליים ==

קטגוריה:הגליל העליון: נחלים
קטגוריה:הגליל התחתון: נחלים
ההפיכה הצבאית במאלי (2020)

ההפיכה הצבאית במאלי אירעה ב-18 באוגוסט 2020, כאשר חלקים מצבא מאלי פתחו במרד, וביצעו הפיכה צבאית. חיילים הגיעו על משאיות לבסיס סאונדיאטה, שם התרחשו חילופי אש בטרם החיילים בבסיס מסרו את נשקם, וקצינים בכירים נעצרו. טנקים ומשוריינים החלו לנסוע ברחבי העיירה קטי, ומשאיות של הצבא החלו לנסוע לכיוון הבירה, במקו. החיילים עצרו מספר גורמים בממשלה, ביניהם הנשיא, איברהים בובאכר קייטה, שהתפטר והכריז על פיזור הממשלה.

ההפיכה הייתה ההפיכה השנייה שהתרחשה במאלי בתוך 10 שנים. ברמה האזורית, ההפיכה סיימה תקופה של 6 שנים מאז ההפיכה בבורקינה פאסו ב-2014, אשר במהלכן לא היו חילופי שלטון לא דמוקרטיים במערב אפריקה. עבור אזור זה, מדובר בתקופה נדירה של יציבות בה הצליחו מדינות האזור אף למצוא פתרון בדרכי שלום למשבר החוקתי בגמביה, שהסתיים עם הדחת הנשיא יחיא ג'אמה, שסירב להעביר את השלטון אחרי שהפסיד בבחירות.

== רקע ==
מ-5 ביוני 2020 התקיימו במאלי הפגנות שקראו להתפטרותו של הנשיא קייטה. המפגינים היו לא מרוצים מניהול מלחמת האזרחים במאלי, השחיתות השלטונית, ניהול מגפת הקורונה ומהכלכלה המתפרקת. 11 מפגינים נהרגו ו-124 נפצעו במהלך ההפגנות.

== ההפיכה ==
בבוקר 18 באוגוסט, חיילים החלו לירות לאוויר בבסיס בסמוך לעיירה קטי, במרחק 15 ק"מ מבמקו. אחרי שהגיעו לבירה, עצרו החיילים את שר האוצר, את הרמטכ"ל, ואת יושב ראש בית הנבחרים של מאלי. ראש הממשלה, בובו סיסה, ביקש לקיים דיאלוג עם המורדים, והודה שהתסכול שלהם לגיטימי. מנהיגי המרד טענו לאחר מכן שקייטה וסיסה נעצרו שניהם במעון הנשיא בבמקו, ויושב ראש האיחוד האפריקאי, מוסא פאקי, קרא לשחררם מהמעצר. דובר האופוזיציה בירך על מעצרם ועל ה"התקוממות העממית", לדבריו.

הבכירים נלקחו לבסיס בקטי, בו התחילה המרידה. החדשות על ההפיכה נפוצו במהירות, ומאות מוחים התייצבו מול פסל העצמאות בבירה ודרשו את התפטרותו של קייטה. בשלב זה עדיין לא היה ברור כמה חיילים לקחו חלק בהפיכה, מי מוביל אותה או מי ייקח את מושכות ההנהגה.

== אחרי ההפיכה ==
הנשיא קייטה התפטר בסביבות חצות, והכריז על פיזור הממשלה והפרלמנט. חמישה קולונלים הופיעו בטלוויזיה לאחר מכן, ובראשם אסימי גויטה. החמישה כינו את עצמם כ"מועצה הלאומית לביטחון האומה". במהלך ההפיכה נהרגו 4 בני אדם, ונפצעו 15, כולם מכדורים תועים.

מנהיגי הצבא הכריזו על סגירת מעברי הגבול ועל עוצר לילי. כמו כן הוזמנו סיעות האופוזיציה לדון בעריכת בחירות חדשות. מנהיגי ההפיכה הבטיחו שייערכו בחירות ב"פרק זמן סביר", אם כי לא ציינו מתי.

בספטמבר עזב קייטה את המדינה כדי לקבל טיפול רפואי באיחוד האמירויות הערביות. הוא אושפז במשך מספר ימים בבמקו בטרם עזב.

מומחים שמונו על ידי מנהיגי ההפיכה הציעו להקים ממשלת מעבר לשנתיים, חרף הקריאות של מדינות האזור לערוך בחירות בתוך שנה. הם הציעו שהצבא יבחר את הנשיא, סגנו וראש הממשלה שיהיה טכנוקרט. לפי ההצעה, המועמד לא יוכל להתמודד בבחירות אחרי כהונת הממשלה הזו.

ב-12 בספטמבר קבעה המועצה הלאומית כי בתוך 18 חודשים יוחזר השלטון במדינה לאזרחים. ב-21 בספטמבר מונה בה נדאו לנשיא מאלי הזמני, כשאסימי גויטה הוא סגנו. האופוזיציה הביעה את תמיכתה בממשלה החדשה.

== תגובות בעולם ==
מספר מדינות גינו את ההפיכה, ביניהן צרפת שהייתה מעורבת בלחימה במאלי מ־2013, וקראה להחזיר את השלטון לאזרחים ולשחרר את המנהיגים לשעבר. הקהילה הכלכלית של מערב אפריקה הטילה סנקציות על מאלי וקראה לסגור את הגבולות איתה. ב-7 בספטמבר הוצב אולטימטום להנהגה הצבאית למנות נשיא וראש ממשלה חדשים - אזרחים - עד 15 בספטמבר.

== קישורים חיצוניים ==

== הערות שוליים ==

קטגוריה:מאלי: היסטוריה
קטגוריה:2020 בפוליטיקה
קטגוריה:הפיכות צבאיות
טבח הבארות

טבח הבארות או טבח הבארות של גורי (בצרפתית: Massacre des puits de Guerry), היה טבח בו נרצחו 36 יהודים, שהתרחש בקיץ 1944 בסוויני-אן-ספטיין שבצרפת, במהלך מלחמת העולם השנייה.

ב-21 ביולי 1944 עצרו המיליציות הצרפתיות בראשות ג'וזף לקוסאן , בשיתוף הגסטפו, 70 פליטים יהודים שהסתתרו בביטחון יחסי בסיינט-אמנד-מוטרונד ובסביבתה במשך כ-5 שנים, מאז סתיו 1939. המליציות וחיילי הגסטפו השליכו כ־36 יהודים לשלוש בארות לאחר מכן השליכו אבנים כדי לוודא את מותם. הקורבנות היו גברים ונשים בגילאי 16 עד 85.

הניצול היחידי מהטבח, שארל קרמייזן, הצליח לשרוד על ידי זחילה מהבאר. לאחר סיום המלחמה, בתאריך ה-18 באוקטובר 1944, לאחר שחרור האזור על ידי בעלות הברית, איפשרה עדותו לאתר את מיקום הבארות ואת גופות הקורבנות.

בין האחראים לטבח היה פייר פאולי, סוכן צרפתי של האס דה של בורז', שפעל על פי פקודה של פרידריך מרדשה. הוא נידון למוות, והוצא להורג בשנת 1946.

== הנצחה ==

בשנת 1992, הוקמה על ידי ג'ורג' ז'אנקלוס , שדודו ודודתו פייר ופאני ז'נקלוביץ' היו בין קורבנות הטבח, אנדרטה להנצחת הנספים בטבח. 

קטגוריה:שואת יהודי צרפת
קטגוריה:1944 בצרפת
קטגוריה:מעשי טבח בשואה
קטגוריה:סאנטר-עמק הלואר
אור ראשון (אסטרונומיה)

באסטרונומיה, אור ראשון הוא השימוש הראשון בטלסקופ (או, באופן כללי, מכשיר חדש) כדי לצלם תמונה אסטרונומית לאחר בנייתו. לעיתים קרובות זו אינה הצפייה הראשונה באמצעות הטלסקופ; ככל הנראה בוצעו בדיקות אופטיות כדי להתאים את הרכיבים.

== מאפיינים ==
תמונת אור הראשון היא בדרך כלל בעלת עניין מדעי מועט והיא באיכות ירודה, מכיוון שרכיבי הטלסקופ השונים טרם הותאמו ליעילות מיטבית. למרות זאת, אור ראשון הוא תמיד רגע של התרגשות גדולה, הן עבור האנשים שמתכננים ובונים את הטלסקופ והן עבור הקהילה האסטרונומית, שאולי המתינה לרגע במשך שנים רבות בזמן שהטלסקופ היה בבנייה.

== דוגמאות היסטוריות ==
השמש בתמונת אור ראשון מהלוויין IRIS
טלסקופ הייל של מצפה הכוכבים פאלומאר ראה אור ראשון ב-26 בינואר 1949, כשהוא מכוון ל-NGC 2261<ref></ref> בניצוחו של האסטרונום האמריקני אדווין האבל.

התרוממות רוח בתמונות האור הראשון של טלסקופ החלל האבל בשנת 1990 פינתה את מקומה עד מהרה לאכזבה ראשונית כאשר פגם מנע התאמות לפעולה תקינה. איכות תמונת אור ראשונם הצפויה הושגה לבסוף לאחר משימת שירות משנת 1993 של מעבורת החלל אנדוור.

לטלסקופ הבינוקולארי הגדול היה אור ראשון עם מראה ראשונית אחת ב-12 באוקטובר 2005, שהייתה של NGC 891.<ref></ref><ref></ref>

ל-טלסקופ הקנרי הגדול הייתה תמונת אור ראשון של Tycho 1205081 ב-14 ביולי 2007.<ref name="backreaction"></ref>

מצפה החלל הסולארי IRIS השיג אור ראשון ב-17 ביולי 2013.<ref name="iris"></ref> החוקר הראשי ציין:<blockquote>"איכות התמונות והספקטרום שאנו מקבלים מ-IRIS מדהימה. זה בדיוק מה שקיווינו לו..."</blockquote>ב-4 בפברואר 2022, האור הראשון שנצפה על ידי טלסקופ החלל ג'יימס ווב (JWST) היה מהכוכב HD 84406 לצורך בדיקה ויישור המוקד של 18 המראות של הטלסקופ.<ref name="GZM-20220204"></ref> ב-11 בפברואר 2022. הניו יורק טיימס דיווח כי פורסמו תמונות "אור ראשון" מטלסקופ החלל ג'יימס ווב.<ref name="NYT-20220211"></ref> ב-6 ביולי 2022, נאס"א פרסמה תמונת בדיקה מחיישן הנחיה העדינה של ה-JWST.<ref name="WSJ-20220708"></ref> נאס"א פרסמה את תמונת ה-JWST הרשמית הראשונה ב-11 ביולי 2022.<ref name="NASA-20220711"></ref> מאוחר יותר, בטקס רשמי, האוסף הראשון של חמש תמונות מדעיות של JWST שוחרר ביום שלישי, 12 ביולי 2022.<ref name="NASA-20220614"></ref><ref name="AT-20220629"></ref>

=== גלריה ===
<gallery class="center" mode="packed" heights="200px">
קובץ:NGC_5317_(also_NGC_5364).jpg|טקסט=Very Large Telescope's wide field imager VIMOS takes its first light image of NGC 5364.|מצלמת השדה הרחב VIMOS של הטלסקופ הגדול מאוד מצלמת את תמונת האור הראשון שלו של NGC 5364.
קובץ:Hubble_First_Light,_First_Released_Image_(STScI-1990-04a).png|טקסט=Hubble Space Telescope's first light with its impaired WFPC, 1990|האור הראשון של טלסקופ החלל האבל הפגום עם מצלמת השדה הרחב שלו, 1990
קובץ:Tarantula_Nebula_TRAPPIST.jpg|טקסט=First light of the Tarantula Nebula by TRAPPIST|האור הראשון של ערפילית הטרנטולה מאת טרפיסט
קובץ:WISPR_first_light_image.png|טקסט=First light of WISPR on the Parker Solar Probe, September 2018|האור הראשון של WISPR על הגשושית הסולארית פארקר, ספטמבר 2018
</gallery>

== הערות שוליים ==

קטגוריה:טלסקופים
גיורא קופל

גיורא קופל היה קצין שריון בצה"ל בדרגת אלוף-משנה, סגן מפקד אוגדה 85 בין השנים 1984 ל-1990, מפקד עוצבת ראם בין השנים 1978 ל-1980, ומפקד גדוד בחטיבה 520 במלחמת יום הכיפורים.

==ביוגרפיה==
נולד בקיבוץ נען ב-12 בדצמבר 1935 ל, יליד טורק ולדינה לבית שפי, ילידת שיאוליאי, שעלו ארצה בעלייה הרביעית. כשהיה קרוב לגיל 11, ב-1946, נפטר אביו בעת ששירת כסמל בבריגדה היהודית. שלוש שנים לאחר מכן נישאה אמו בשנית למוזיקאי יהודה אורן, איש נען.

===שירות צבאי===
בשנת 1954 התגייס לחיל השריון. שירת בגדוד 82 בחטיבה 7 ולחם במבצע קדש. עבר קורס מפקדי טנקים וקורס קציני שריון, חזר לחטיבה 7 ושירת כמפקד מחלקה בגדוד 9 וקצין המודיעין הגדודי. ב-1958 השתחרר משירות חובה בצה"ל, ובשירות המילואים שירת כקצין מבצעים וכסגן מפקד פלוגה בגדוד 19 בחטיבה 60.

בשנת 1962 התגייס לשירות קבע כמפקד פלוגה בגדוד 82. ב-1964 עבר לגדוד 126 בחטיבה 520, שם שירת כמפקד פלוגה וכסגן מפקד הגדוד. בתקופת שירותו כסמג"ד, פרצה מלחמת ששת הימים, והוא לקח חלק בקרבות הגדוד בחזית המצרית בעומק סיני: בקרב אום-כתף, בג'בל לבני, במעבר המיתלה ועל גדות תעלת סואץ.

ב-1969 התמנה למפקד גדוד 126. עם פרוץ מלחמת יום הכיפורים הוביל את הגדוד בקרבות הבלימה באזור צפון התעלה, בקרבות כנגד חטיבה 25 המצרית ליד האגם המר הגדול, בצליחת התעלה ובקרב במחנות אבו סולטן, עד לפציעתו ב-19 באוקטובר. במהלך המלחמה החליף את סגן מפקד החטיבה גיורא חייקה, שנפצע.

לאחר תקופת החלמה מונה למפקד גדוד 9214 בחטיבה 459 במשך קרוב לשנה. ב-1974 מונה לסגן מפקד חטיבה בחטיבה 434. ב-1977 התמנה לראש מטה אוגדה 90, ובאותה שנה התמנה למפקד חטיבה 673, עד שנת 1979. בשנת 1980 החל לשמש כקצין קישור במפקדת אוגדה 131, תפקיד שבו שירת במלחמת לבנון הראשונה. ב-1984 התמנה לסגן מפקד אוגדה באוגדה 85, אוגדה מרחבית האמונה על הגנת עמק בית שאן ועמק הירדן. בשנת 1990 השתחרר משירותו הצבאי.

==חיים אישיים==
בשנת 1961 נישא למיכל לבית גולני, והשניים הצטרפו כחברים לקיבוץ נען. בהמשך עברו למושב תל עדשים, לקריית טבעון ולכפר יהושע, שם קנו את המשק של יצחק בן נר ופתחו חוות סוסים. בכפר יהושע חי עד לפטירתו. לזוג שני ילדים.

בצעירותו למד לנגן בכינור ובהמשך למד לבד לנגן על אקורדיון ופסנתר. למד מוזיקה במכללת אורנים ולימד מוזיקה בקריית טבעון. הלחין שירים לאירועים שונים, בהם חגיגות ה-40 וה-50 לכפר יהושע.

נפטר ב-22 ביוני 2021, ונקבר בכפר יהושע.

==קישורים חיצוניים==
* [https://yomkipurwar.mod.gov.il/persons/Pages/GioraKupel.aspx?query=גיורא+קופל&type=papers,pictures,movies,maps,tapes,files&pageindex=1&pagefirst=0 גיורא קופל - 50 שנה למלחמת יום כיפור], באתר משרד הביטחון.
* [https://shira-ovedet.kibbutz.org.il/cgi-webaxy/sal/sal.pl?lang=he&ID=511757_shira&act=show&dbid=shira_creators&dataid=112382 גיורא קופל], באתר 'שירה עובדת'.
* 
* 

==הערות שוליים==

קטגוריה:חיילי חטיבה 7
קטגוריה:מפקדי עוצבת ראם
קטגוריה:חיילי חיל השריון במלחמת סיני
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:מפקדי גדודים במלחמת יום הכיפורים
קטגוריה:חיילי חיל השריון במלחמת לבנון הראשונה
קטגוריה:אלופי-משנה בצה"ל
קטגוריה:נען: אישים
קטגוריה:תל עדשים: אישים
קטגוריה:קריית טבעון: אישים
קטגוריה:כפר יהושע: אישים
קטגוריה:ישראלים שנולדו ב-1936
קטגוריה:ישראלים שנפטרו ב-2021
צ'אוסקולו

צ'אוסקולו (באיטלקית: Ciauscolo; לפעמים מבוטא גם ciavuscolo או ciabuscolo) הוא סוג של סאלומי איטלקי, אופייני לאזור מארקה<ref>[https://www.ilturista.info/blog/14118-La_Sagra_del_Ciauscolo_a_Moresco/ The Sagra del Ciauscolo in Moresco]</ref> (במיוחד נפת מצ'רטה), אם כי הוא נמצא בצריכה נרחבת גם באומבריה הסמוכה (במיוחד בשטח פוליניו וחלק מצפון ולנרינה).<ref></ref>

== אטימולוגיה ==
המילה ciauscolo קשורה למילה הדיאלקטית המקומית ciausculu, אם כי, מי מהן נובעת מהשנייה עדיין לא ברור. מקור אפשרי ל-ciauscolo הוא המילה הלטינית מימי הביניים cibusculum, שמשמעותה "אוכל קטן".<ref></ref>

== הכנה ==
צ'אוסקולו הוא נקניק מעושן ויבש, עשוי מבשר חזיר ושומן חתוך מהכתף ומהבטן. הוא מתובל בפלפל שחור, בשום וביין לבן.<ref></ref> הבשר נטחן דק, מעורבב עם התבלינים ומתיישן, ממולא לתוך מעטפת נקניק ממעי חזיר, ונשאר לתקופת ייבוש של 12 עד 24 שעות. לאחר שהמשטח החיצוני שלו נהיה דביק, הנקניק מעושן קר מעל ענפי ערער למשך יומיים, ואז נתלה ליישון. על אף שניתן ליישן אותו חודש או יותר, הוא נאכל בדרך כלל לאחר שבועיים בלבד של עישון קצר יחסית. התוצאה היא בגרסה זו נקניק רך ולח מאוד שניתן למרוח על לחם, באופן דומה לחלק מסוגי הפטה. צ'אוסקולו קיבל מעמד של מעמד גאוגרפי מוגן בשנת 2009.

גרסה בחלקים מסוימים של מחוז מארקה נקראת ciauscolo di fegato, mazzafegato או fegatino, שבה כבד חזיר מוחלף בחלק מסוים מהשומן. זה גורם באופן טבעי לצבע הנקניק להיות כהה יותר, ותורם טעם עז. במקרה זה, גרידת תפוז ושומר או פרחים נכללים בתיבול.

== לקריאה נוספת ==
* רשימת מזונות מעושנים
== קישורים חיצוניים ==

* [http://lpoli.50webs.com/Sausage%20recipes.htm#Salami-1 מתכון צ'אוסקולו בנקניקיות ההר סונומה]

== הערות שוליים ==

קטגוריה:המטבח האיטלקי
קטגוריה:נקניקים
מירון וובסי

מירון וובסי (ברוסית: Мирон Семёнович Вовси; 13 במאי 1897 קרסלבה, האימפריה הרוסית – 6 ביוני 1960, מוסקבה, ברית המועצות) היה רופא סובייטי ממוצא יהודי. הוא היה במרכז משפט הרופאים בשנת 1953. וובסי היה קרוב משפחה של השחקן שלמה מיכאלס ומדענים עקיבה יגלום ואיסאק יגלום.

==קורות חיים==
מירון וובסי (נולד בשם מאיר וובסי) נולד בשנת 1897 במשפחה יהודית. אביו עסק בתחום עיבור עץ. בהמשך המשפה עברה לריגה בה וובסי למד בבית הספר.

אחרי סיום הלימודים וובסי החל לימודים באוניברסיטת טרטו, בעקבות מלחמת האזרחים ברוסיה הוא עבר למוסקבה בה סיים לימודי רפואה באוניברסיטת מוסקבה בשנת 1919. בואתה שנה הוא גויס לשורות הצבא האדום ושירת כרופא צבאי.

בשנת 1927 וובסי היה בהתשלמות בגרמניה. בשנת 1931 הוא מונה למנהל מחלקה פנימית בבית חולים במוסקבה.

וובסי עבד במספר מוסדות רפואה במוסקבה. בשנים 1941–1950 הוא היה הרופא הראשי של הצבא האדום.

וובסי היה עורך של מספר ספרים בתחום רפואה שפורסמו בברית המועצות. הוא היה בין הרופאים המובילים של בית החולים הקליני על שם בוטקין.

וובסי כתב מספר עבודות בתחום הרפואה. בשנת 1936 הוא סיים עבודת תואר שלישי ומונה לפרופסור.

בשנת 1941 הוא התכוון לנסוע ללטביה שסופח לברית המועצות ובה התגורר אביו וחברי משפחה נוספים. מסיבות שונות הנסיעה נדחתה וזה הציל את חייו. בימים הראשונים של פלישת נאצים לברית המועצות חברי משפחתו נרצחו בגטו דאוגבפילס.

בשנת 1953 בשיא המאבק נגד קוסמופוליטיות הוא נעצר והיה במרכז פרשת משפט הרופאים. לאחר פטירת יוסיף סטלין כל העצורים שוחררו והוחזרו לתפקיד בו כיהנו לפני המעצר.

על פעילותו בתחום הרפואה וובסי התקבל בשנת 1948 לאקדמיה למדעי הרפואה של ברית המעוצות. הוענקו לו מספר עיטורים (לרבות פעמיים עיטור לנין).

וובסי נפטר בשנת 1960 ונטמן בבית העלמין דונסקויה החדש.

== קישורים חיצוניים ==
* [https://web.archive.org/web/20150403085957/http://www.kommersant.ru/doc/2438745 זכרונות ביתו של וובסי על תקופת משפט רופאים]
* [https://www.9tv.co.il/item/58233 ביוגפריה] 

קטגוריה:רופאים יהודים סובייטים
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1897
קטגוריה:סובייטים שנפטרו ב-1960
2024 ברפובליקה העממית של סין

2024 ברפובליקה העממית של סין היא השנה בה הרפובליקה העממית של סין תחגוג 75 שנה מיום היווסדה.

== הנהגה ==
* נשיא - שי ג'ינפינג
* ראש ממשלה - לי קיאנג

== אירועים בולטים ==

* 12 בינואר - עשרה כורים נהרגו ושישה נוספים הוגדרו נעדרים כתוצאה מפיצוץ במכרה פחם בתחומי העיר פינגדינגשן שבמחוז חנאן.<ref></ref>
* 20 בינואר - השריפה בפנימיית ינגצ'אי - 13 תלמידים בכיתה ג' נהרגו ותלמיד נוסף נפצע בשריפה שאירעה במעונות פנימייה בעיירה דושו שבמחוז חנאן.<ref></ref>
* 22 בינואר - מפולת שהתרחשה בז'אוטונג אשר במחוז יונאן גרמה למותם של 44 בני אדם.<ref></ref>
* 23 בינואר - רעידת אדמה בנפת אוקטורפן ב-2024 - רעידת אדמה בעוצמה של 7.1 התרחשה בנפת אוקטורפן אשר במחוז שינג'יאנג. ברעידת האדמה נהרגו שלושה בני אדם ומפצעו לפחות 50 בני אדם. 47 בניינים קרסו ברעידת האדמה, ו-78 בניינים נוספים ניזוקו.<ref></ref><ref></ref>
* 24 בינואר - 39 בני אדם נהרגו ותשעה נוספים נפצעו בשריפה שהתרחשה בבניין מסחרי בג'יאנגשי.<ref></ref>
* 22 בפברואר - חמישה אנשים נהרגו לאחר שארבה התנגה בגשר בגואנגג'ואו.<ref></ref>
* 11 במרץ - שבעה כורים נהרגו ו-24 כורים נוספים נפצעו בפיצוץ בתוך מכרה פחם במחוז אנחווי.<ref></ref>
* 20 במרץ – 14 אנשים נהרגו ו-37 נוספים נפצעו לאחר שאוטובוס מתנגש בקיר מנהרה לאורך כביש מהיר במחוז שאנשי.<ref></ref>
* 1 במאי - לפחות 48 אנשים נהרגו לאחר שחלק מכביש מהיר, הנמצא לאורך צלע הר בתחום העיר מייג'ואו אשר במחוז גואנגדונג, התמוטט בעקבות גשמים עזים.<ref></ref>
* 3 במאי - סין משגרת לחלל בהצלחה את החללית צ'אנג-אה 6 במטרה לאסוף דגימות סלע ואדמה מהצד הרחוק של הירח ולהחזירם לכדור הארץ.<ref></ref>
* 7 במאי - שני בני אדם נרצחו ו-21 נוספים נפצעו באירוע דקירה המוני בבית חולים בעיר ז'נשיונג אשר במחוז יונאן.<ref></ref>
* 20 במאי - שני בני אדם נרצחו ועשרה נוספים נפצעו באירוע דקירה המוני שבוצע בבית ספר יסודי בעיר גווישי אשר במחוז ג'יאנגשי.<ref></ref>
* 2 ביוני - החללית צ'אנג-אה 6 של מינהל החלל הסיני נוחתת בהצלחה בצד הרחוק של הירח.<ref></ref>

== נפטרו ==

* 11 בינואר - ג'אנג קהוי, פוליטיקאי סיני (נולד ב-1928)
* 12 בינואר - פרנסיס פ. לי, ממציא, איש עסקים ואיש אקדמיה סיני-אמריקאי (נולד ב-1927)
* 24 בינואר - דאי יי, היסטוריון סיני (נולד ב-1926)

== קישורים חיצוניים ==

== הערות שוליים ==

*
כיכר התחבורה

כיכר התחבורה הוא צומת מרכזי ומעגל תנועה במודיעין-מכבים-רעות, הממוקם בלב העיר בסמוך לקניון עזריאלי מודיעין. הכיכר משמשת כמרכז תחבורתי ראשי, ובה נפגשים קווי אוטובוס רבים מכל רחבי העיר והארץ (התחנה המרכזית של מודיעין), וכן תחנת הרכבת מודיעין – מרכז. הכיכר הוקמה כחלק מפרויקט פיתוח נרחב של מרכז העיר מודיעין, במטרה לשפר את הנגישות התחבורתית ולצמצם את עומסי התנועה. בניית הכיכר החלה בשנת 2014 והסתיימה בשנת 2017.
מפת כיכר התחבורה במודיעין

== מבנה ==
בלב הכיכר נמצא אולם נוסעים מרווח וממוזג, המשמש כתחנת נוסעים מרכזית עבור קווי אוטובוס רבים. סביב האולם ישנם 9 רציפים להעלאת נוסעים, וכן ספסלים מוצלים, עצים ופינות ירוקות. מעבר חצייה מוגבה מאפשר מעבר בטוח להולכי רגל בין האולם לרציפים. במעגל החיצוני של הכיכר ישנם נתיבי נסיעה לכל הכיוונים, וכן שבילי אופניים ומדרכות להולכי רגל.

לכיכר חמישה צמתים עם הרחובות הבאים: רחוב הרכבת, רחוב לב העיר, שדרות עמק זבולון, עליה משדרות חשמונאים והתחברות לשדרות חשמונאים.

מפלס תת-קרקעי:
* במנהרה עוברת מסילת מודיעין–ענבה דרכה עוברות רכבות לכיוון תל אביב ולירושלים.
* רציפי הרכבת של תחנת הרכבת "מודיעין מרכז" ממוקמת במפלס זה.

מפלס תחתון:
* כביש של שיקוע שדרות חשמונאים, המאפשר מעבר מהיר בין צדדי העיר ללא צורך לחצות את הכיכר. הכביש עובר מתחת למפלס עליון של כיכר התחבורה. 
* אולם נוסעים ורציפי האוטובוסים בקווים הבינעירונים של התחנה המרכזית של מודיעין.
* חניון האוטובוסים ושתי רמפות המובילות ממנו ומתחברות למפלס עליון של הכיכר.
* גלריה להולכי רגל המחברת אולם נוסעים של התחנה המרכזית לאולם נוסעים של תחנת הרכבת.
* משרדים של חברות אוטובוסים ומספר מתחמי עסקים.

מפלס עליון:
* פרגולה דקורטיבית ורציף לאוטובוסים עירוניים.
* כניסה לתחנת הרכבת
* מעלית לפארק ענבה

מתחמים נוספים:
* בסמוך לכיכר התחבורה נמצא קניון עזריאלי מודיעין, המציע מגוון רחב של חנויות, מסעדות ובתי קפה.
* חניון תת-קרקעי גדול ומסודר זמין עבור באי הכיכר.
* גן ציבורי קטן נמצא במזרח הכיכר, בסמוך לשער חשמונאים של הקניון, ומהווה מקום מנוחה מוצל ונעים. הגן מכיל מספר בריכות מים זורמים דקורטיביות שלא פועלות (נכון לקיץ 2024).

== היסטוריה ==
* בתחילת מאי 2015 נפתח לתנועה החלק המשוקע של שדרות החשמונאים אשר עובר מתחת לכיכר התחבורה.
* בסוף מאי 2015 נפתח כיכר התחבורה לתנועה מלאה של 360 מעלות, כולל פתיחת כל הצמתים עם הרחובות הסמוכים.

== גלריה ==

{| align="center" style="text-align: right;"
| <gallery widths="200px" heights="200px" perrow="4">
קובץ:Transportation Square in Modiin under construction 2015 4.jpg|מקטע המערבי של כיכר התחבורה, שמהווה גשר מעל נחל ענבה. שנת 2015
קובץ:Transportation Square in Modiin under construction 2010 2.jpg|כיכר התחבורה בתהליך בנייתו, שנת 2010
</gallery>
|}


== קישורים חיצוניים ==

==הערות שוליים==

קטגוריה:ישראל: כיכרות
קטגוריה:מודיעין-מכבים-רעות: תחבורה
קרסלבה

קרסלבה (בלטבית: Krāslava, ברוסית: Кра́слава) היא עיר בלטביה בחבל לטגליה, שבלטביה המזרחית. אוכלוסיית העיר מונה כ-7 אלף תושבים. העיר ממוקמת ברובה בגדה הימנית של דבינה המערבית. העיר נמצאת מספר קילומטרים מזרחית לדאוגבפילס.

==היסטוריה==
ממצאים ארכאולוגיים מראים שנוכחות אנושית הייתה במקום כבר בתקופה הנאוליתית ותקופת הברזל. בהמשך באזור התגוררו אנשים דוברי שפות פינו-אוגריות.

החל מהמאה ה-10 האזור היה בשליטת נסיכות פולוצק. במהלך המאה ה-13 כל האזור עבר לשטחים שבשליטת המסדר הטבטוני. במסמכים של המאה ה-14 הוזכר שבמקום הוקם מחסן לסחורות. במהלך מלחמת ליבוניה צבאות של איוואן הרביעי כבשו את האזור. בסיום המלחמה האזור עבר לשליטה של הדוכסות הגדולה של ליטא.

בסיום מלחמת הצפון האזור עבר לשליטה של האיחוד הפולני-ליטאי. בכוונה השליט האזור היה להעביר מרכז שלטוני של האזור לקרסלבה מדאוגבפילס. במקום הוקמו כנסיות חדשות ובתי ספר לכמורה. בסופו של דבר התוכנית לא מומשה.

בשנת 1772 האזור סופח לשטחי האימפריה הרוסית והוא היה בשטחה עד לשנת 1917.

בשנת 1923, בתקופת לטביה עצמאית, היישוב קיבל זכויות עיר. עד לשנת 1932 ראש העיר היה משה רבינוביץ'. בשנת 1935 בעיר התגוררו 1,400 יהודים, כשליש מאוכלוסיית עיר.

ב-5 באוגוסט 1940 לטביה סופחה לברית המועצות. ביולי 1941 באזור התקיימו קרבות קשות אך בסופו של דבר יחידות הצבא האדום נסוגו מזרחה. העיר שוחררה משליטה גרמנית ביולי 1944.

בתקופה הסובייטית בעיר הוקמו מספר מפעלים. בשנת 1989 בעיר התגוררו כ-12 לאף תושבים.

מבחינה תחבורתית העיר קשורה לריגה במסילת ברזל. בנוסף לכך דרכה עוברים מספר קווי אוטובוס בין-עירוניים.

== קהילה יהודית ==
יהודים ראשונים הגיעו ליישוב בשנת 1764 בהזמנת שליט מקומי. בשנת 1766 הקהילה מנתה 840 יהודים ובראשם עמד רב זמן חריף מוילנה. לאחר סיפוח האזור לתחומי האימפריה הרוסית קהילה יהודית המשיכה להתקיים. בשנת 1781 נפתח בית כנסת שני.

בשנת 1897 ביישוב התגוררו 4,051 יהודים והם היו 51% מכלל אוכלוסיית היישוב.

בשנת 1893 בעקבות שריפה גדולה שהשתוללה בעיר בתים רבים ניזוקו. הם שוקמו בעזרת תרומה של משפחת רוטשילד.

בסוף המאה ה-19/תחילת המאה ה-20 ביישוב החלה פעילות ציונית. נציגה היישוב נשלחו לוילנה לאספה של פועלי ציון.

במהלך מלחמת העולם הראשונה חלק גדול מאוכלוסיית היישוב נמלט וגרמנים כבשו את האזור. לאחר סיום הלחימה רוב התושבים חזרו.

בשנת 1923 היישוב קיבל זכויות עיר. בשנת 1927 יהודי משה רבינוביץ' נציג הבונד נבחר לראש העיר.

לאחר סיפוח לברית המועצות פעילות הקהילה היהודית נאסרה בהדרגה. ביולי 1941 העיר נכבשה על ידי הנאצים. תוך חודשיים יהודים גורשו לדאוגבפילס וחלק קטן נרצח במקום.

== קישורים חיצוניים ==

* 
* [http://www.seligman.org.il/kraslava_jews.html היסטוריה היהודית]
* [http://seligman.org.il/kraslava_holocaust.html שועת יהודי קרסלבה]

קטגוריה:לטביה: ערים
קטגוריה:יישובים שהוקמו ב-1923
תורת המספרים ההסתברותית

תורת המספרים ההסתברותית היא תת-תחום של תורת המספרים, המשתמשת במפורש בהסתברות כדי לענות על שאלות לגבי המספרים השלמים ופונקציות המקבלות ערכים שלמים. אחד הרעיונות העומד בבסיס התחום הוא שמספרים ראשוניים שונים, הם במובן מסוים, כמו משתנים אקראיים בלתי תלויים.

מייסדי התיאוריה היו פאול ארדש, אורל וינטנר ומארק כץ במהלך שנות ה-30, תוך כדי מחקריהם בתורת המספרים האנליטית. התוצאות הבסיסיות של התחום כוללות את משפט ארדש-כץ ואת משפט ארדש-וינטנר על פונקציות אדיטיביות.

==ראו גם==
* תורת המספרים
* תורת המספרים האנליטית
* תחומי מתמטיקה
* ראשוני בהסתברות גבוהה

==קישורים חיצוניים==
<div class="mw-content-ltr">
* 
* 
</div>

קטגוריה:תורת המספרים
קטגוריה:תורת ההסתברות
קטגוריה:תורת המספרים ההסתברותית
טבח ואד אל-נורה

טבח ואד אל-נורה (בערבית: مجــزرة ود النورة. בתעתיק מדויק: מג'זרת וד אל-נורה) הוא טבח שהתרחש ב-5 ביוני 2024, כאשר כוחות ההתערבות המהירה (RSF) תקפו פעמיים את הכפר ואד אל-נורה שבמדינת אל-ג'זירה בסודאן, והרגו לפחות 100 אזרחים. הטבח התרחש לאחר שה-RSF כיתרו את הכפר ופתחו עליו באש.<ref></ref>

== הטבח ==
ב-5 ביוני 2024, ועדות התנגדות אזרחיות בסודאן דיווחו כי לאחר שהתמקמו במשרד אל-נלה שבפאתי הכפר ואד אל-נורה, ה-RSF תיעדו עצמם תוקפים את הכפר בהפגזות כבדות, אש ארטילרית כבדה, תותחים כפולים ותותחים מרובעים. חיל האוויר הסודאני פיזר את ה-RSF ואילץ אותם לסגת לשכונת אל-אשרה הסמוכה, שנבזזה על ידיהם.

לאחר מכן, ה-RSF גייס עשרות כלי רכב וחזר לפאתי ואד אל-נורה כדי להטיל מצור על הכפר. בעקבות התנגדות עזה מצד תושבי הכפר, למרות חוסר ההתאמה ביכולות הנשק, נכנסה המיליציה לכפר דרך בית החולים. הם המשיכו לבזוז באלימות מכוניות, שווקים ובתים, ניתקו את הגישה לרשת בכפר, פיזרו את כוחותיהם לאורך ראשי מסגדים, ותקפו באקראי אזרחים בכוח אש, כשרובם לא חמושים. שום תגבורת של צבא סודאן לא הגיעה לכפר לאחר שהחלה ההתקפה השנייה עליו.<ref>[https://www.alaraby.co.uk/politics/قوات-الدعم-السريع-ترتكب-مجزرة-في-ود-النورة-وسط-السودان قوات الدعم السريع ترتكب مجزرة في ود النورة وسط السودان: 100 قتيل وإدانات]</ref>

== לאחר הטבח ==
סרטונים ששותפו על ידי ועדות ההתנגדות האזרחיות תיעדו את קבורתם של עשרות אזרחים בכיכר ציבורית. בין ההרוגים היה עיתונאי סוכנות הידיעות הסודאנית מקווי מוחמד אחמד.<ref></ref> מציאת המספר המלא של הנפגעים התעכבה בשל ניתוקים ברשת האינטרנט בכפר, כאשר ספירת ההרוגים הראשונית נעה בהדרגה בין 100 ל-200 הרוגים.

עדי ראייה לטבח טענו כי התוקפים הוציאו להורג אזרחים שכבר היו פצועים, וכן טענו כי התוקפים טבחו גם בנשים וילדים. התקיפה הביאה לעקירה כפויה של כל הנשים והילדים ששרדו מהכפר, רבים מהם מצאו מקלט באל-מנאקל. רבים מהניצולים גינו את צבא סודאן על שלא שלח תגבורת כלשהי לכפר במהלך התקיפה השנייה, לאחר שתושבים רבים ביקשו עזרה.

כוחות ההתערבות המהירה הצדיקו את הטבח בחשבון ה"X" הרשמי שלהם, בטענה שתושבי הכפר מאכסנים גדודי בורהאן ומוג'אהדין של האויב, וכן בטענה שהם מתכננים לתקוף את כוחותיהם באזור ג'בל אווליה בח'רטום.<ref></ref>

מרכז המעקב אחר זכויות האדם של משאד גינה בחריפות את האופי חסר ההבחנה של ההתקפות, ואת העקירה הכפויה של נשים וילדים שנבעה מהן, על ידי סיווגם כפשעי מלחמה, הפרות זכויות אדם והפרות של החוק הבינלאומי. הם קראו לקהילה הבינלאומית להוקיע את ה-RSF, למנוע פשעי מלחמה עתידיים על ידי התערבות בסכסוך, ולהעמיד את מבצעי פשעי המלחמה לדין.

מפלגת האומה הלאומית גינתה אף היא את הטבח שביצעו כוחות ה-RSF, והגדירה אותם כפשעים נגד האנושות. היא גם טענה שהתקיפה מייצגת המשך של הטיהור האתני ורצח העם בדרפור. היא הזהירה את הקהילה הבינלאומית מפני ההשלכות האפשריות של החלטתה לשתוק והחלטתה שלא להטיל על ה-RSF אחריות למעשי רצח העם, אונס נשים ועקירת אזרחים בכפייה.

מגרש כדורגל בכפר הוסב לבית קברות עבור הקורבנות.<ref></ref>

== ראו גם ==
* רצח העם בדארפור
* מלחמת האזרחים הסודאנית הראשונה
* מלחמת האזרחים הסודאנית השנייה

== הערות שוליים ==

ואד אל-נורה
קטגוריה:סודאן: היסטוריה